Sonja Delaunay
Sonja Delaunay (14. november 1885 – 5. detsember 1979) oli Ukrainas sündinud juudi päritolu Prantsuse maalikunstnik, kes veetis suurema osa elust Pariisis. 1890. aastal Peterburis elades lapsendas emapoolse onu perekond Sonja ja ta hakkas kandma perekonnanime Terk. Ta oli koos abikaasa Roberti ja teistega üks orfismi algatajaist. Ta oli esimene elusolev naiskunstnik, kelle teoste tagasivaatenäitus oli väljas Louvre‘is (1964. aastal), 1975. aastal sai temast Auleegioni ordeni kavaler (ohvitser). Tema nime kannab 1975. aastal avastatud asteroidide vöö asteroid, 6938 Soniaterk.